Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A polgármester megküldte a 114/2002. (V. 30.) sz. határozatot, melyben a testület – bár a jelentésben és a
Paragraph Index: 161

A polgármester megküldte a 114/2002. (V. 30.) sz. határozatot, melyben a testület – bár a jelentésben és a közigazgatási hivatal törvényességi észrevételében foglaltakkal nem értett egyet – a vitatott határozatokat hatályon kívül helyezte, egyben felkérte az iskola vezetõjét, hogy a jelentésben, illetve a hatályos jogszabályokban meghatározottak szerint gondoskodjon a sportpálya használati rendjének szabályozásáról. A biztos a jelentés megállapításait fenntartotta, de tekintettel arra, hogy a testület a kifogásolt határozatokat egyet nem értése ellenére hatályon kívül helyezte, további intézkedést nem tett. A 2002. május 30-án tartott testületi ülésrõl készült jegyzõkönyv szerint a képviselõ-testület a forgalomtechnikai kérdést megvitatta, ezért a kezdeményezést az országgyûlési biztos elfogadottnak tekintette. 4.3. A 2001-ben érkezett ügyekrõl OBH 1076/2001. A jogállamiság részét képezõ tisztességes eljáráshoz való joggal kapcsolatos visszásságot okoz a formálisan jogszerû személyes szabadságot korlátozó rendõri intézkedés, ha az alkalmazott kényszerintézkedés nincs arányban az elkövetett cselekmény súlyával, mert sérti az arányosság és fokozatosság elvét. Egy panaszos azt sérelmezte, hogy a rendõrjárõr elõállította, mert Szécsény belterületén a gépkocsijából kiszállva, nem a kijelölt gyalogátkelõhelyen ment át az úttesten, személyi igazolványa pedig az autóban maradt. A panaszos személyesen ismerte a rendõrrel közösen szolgálatot teljesítõ határõr-tiszthelyettest, ezért – mivel a rendõr nem engedte meg, hogy a gépkocsihoz menjen az igazolványért – hozzá fordult segítségért. A rendõr ennek ellenére elõállította a városi rendõrkapitányságra, ahol kb. 25 percig az elõállító helyiségben fogva tartották, majd adatainak megállapítása után szabadon engedték. A fogva tartása miatt tett panaszát az ügyészség elutasította, feljelentése ügyében a nyomozást megtagadta. Az országgyûlési biztos általános helyettese a tisztességes eljáráshoz és a személyes szabadsághoz való jog sérelmének gyanúja miatt rendelt el vizsgálatot, és az ügy körülményeivel kapcsolatban tájékoztatást kért a Legfõbb Ügyésztõl. A panaszossal szemben az I. fokú szabálysértési hatóság a közúti közlekedési szabályok kisebb fokú megsértése és – egy már hatálytalan jogszabályra hivatkozva – személyi igazolvánnyal kapcsolatos kötelességszegés szabálysértés

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes